b'\n_START_ARTICLE_\nTrinajstletnici (film, 2003)\n_START_SECTION_\nZgodba\n_START_PARAGRAPH_\nTrinajstletna Tracy Louise Freeland (Evan Rachel Wood) pi\xc5\xa1e poezijo in je odli\xc4\x8dna u\xc4\x8denka na \xc5\xa1oli Portola Middle School v Los Angelesu. Njena lo\xc4\x8dena mama Melanie (Holly Hunter) je frizerka, ozdravljen alkoholik, zdaj pa s svojim poklicem pre\xc5\xbeivlja sebe ter svoja dva otroka - Tracy in njenega starej\xc5\xa1ega brata Masona (Brady Corbet). Ko Tracy popularna Evie Zamora (Nikki Reed) da svojo telefonsko \xc5\xa1tevilko in jo povabi na nakupovanje (najprej je bilo mi\xc5\xa1ljeno kot zlobna \xc5\xa1ala), Tracy naenkrat postane Eviena najbolj\xc5\xa1a prijateljica. Popolnoma se prepusti njenemu vplivu ter z otro\xc5\xa1ko naivnostjo nevede vstopi v svet drog, seksa in alkohola. Tracyjino uporni\xc5\xa1ko vedenje pa \xc4\x8dedalje te\xc5\xbeje razume njena mama Mel in mamin fant Brady (Jeremy Sisto). Po koncu \xc5\xa1olskega leta Tracy ponavlja 7. razred. Na koncu se Tracy in Evie skregata, mednju pa vstopita tudi Melanie in Evieina skrbnica Brooke. Film se kon\xc4\x8da, ko se Tracy jutro po prepiru z Evie zbudi pripravljena na nov za\xc4\x8detek.\n_START_SECTION_\nNagrade in nominacije\n_START_PARAGRAPH_\nHolly Hunter je bila za vlogo Melanie v tem filmu nominirana za nagrado Academy Award za najbolj\xc5\xa1o stransko igralko v filmu. Tako Hunterjeva, kot Evan Rachel Wood sta prejeli nominacijo za Zlati globus istega leta, Hunterjeva za najbolj\xc5\xa1o stransko igralko, Woodova pa za najbolj\xc5\xa1o glavno igralko v drami. Holly Hunter je bila nominirana za oskarja za najbolj\xc5\xa1o stransko igralko v letu 2004._NEWLINE_Catherine Hardwicke je bila nominirana za nagrade Grand Prix, Jury Special Prize, Grand Special Prize, Grand Prix Asturias, Independent Spirit Award (to je delila z Nikki Reed), Golden Leopard, PFCS Award, Golden Satellite Award (obe z Nikki Reed), Grand Jury Prize in WAFCA Award (z Nikki Reed), dobila pa je nagrade Dorothy Arzner Prize, Silver Leopard, Screenwriting Award (skupaj z Nikki Reed) ter Directing Award._NEWLINE_Evan Rachel Wood je dobila nagrade Prism Award, PFCS Award, MTV Movie Award, Sierra Award ter Critics Choice Award in bila nominirana za nagrade Actor, Golden Satellite Award (z Nikki Reed), dvakrat za nagrado PFCS Award ter Special Mention._NEWLINE_Holly Hunter je dobila nagrade Sierra Award ter Bronze Leopard in bila nominirana za nagrade WAFCA Award, Actor, Golden Satellite Award, Prism Award, PFCS Award, OFCS Award, ALFS Award, CFCA Award ter Critics Choice Award._NEWLINE_Nikki Reed je dobila nagrado Independent Spirit Award ter bila nominirana za nagrade PFCS Award ter Prism Award._NEWLINE_Druga\xc4\x8de je film prejel \xc5\xa1e nominacije za nagrade Golden Satellite Award ter Prism Award, in dobil nagrado Special Recognition.\n_START_SECTION_\nGlasba\n_START_PARAGRAPH_\nGlasbo je napisal in pripravil Mark Mothersbaugh. Soundtracki vklju\xc4\x8dujejo pesmi pevcev, kot so Liz Phair, Folk Implosion, Katy Rose in MC 900 Ft. Jesus.'